НАРЕДБА № 255 за нормените пробези на външни пневматични автомобилни и мотоциклетни гуми

 Издадена от министъра на транспорта, обн., ДВ, бр. 23 от 24.03.1978 г.
 
Раздел I
ОБЩИ ПОЛОЖЕНИЯ

 Чл. 1. Тази наредба урежда нормирането на експлоатационния пробег на външни пневматични автомобилни гуми за всички товарни и леки автомобили, автобуси, тролейбуси, ремаркета, полуремаркета и мотоциклети, с изключение на тези на войсковите поделения, МВР и гражданите.
  Чл. 2. (1) Експлоатационните норми за пробега на отделните видове и размери външни пневматични автомобилни гуми са изготвени в зависимост от пътните условия (приложение № 1) и са съобразени с чл. 159, ал. 1, т. 3 от Правилника за приложение на Закона за движението по пътищата (ДВ, бр. 9 от 1974 г.; изм., ДВ, бр. 73 от 1976 г.) и БДС 10612-74 "Гуми пневматични външни".
 (2) Приема се, че моторното превозно средство е работило в дадена група пътни условия, когато общият пробег през отчетния период надвишава 50% в съответната група.
 Раздел II
ОПРЕДЕЛЯНЕ НА НОРМИТЕ

  Чл. 3. (1) Нормите за пробег на нови гуми за товарни автомобили с товароносимост над 1500 кг, автобуси, тролейбуси, ремаркета и полуремаркета при работа в първа група пътни условия са посочени в приложение № 2.
 (2) Нормите за пробег на нови гуми за товарни автомобили с товароносимост до 1500 кг, леки автомобили и мотоциклети при работа в първа група пътни условия са посочени в приложение № 3.
 (3) При работа във втора и трета група пътни условия нормените пробези се определят, като норменият пробег за първа група пътни условия се умножи със съответния корекционен коефициент от приложение № 1.
 Чл. 4. Нормите за пробег на възстановените (регенерираните) пневматични автомобилни гуми е 55% от пробега на съответния вид и размер нова гума при същите пътни условия.
 Чл. 5. Експлоатационният пробег за всяка гума се определя, като действително изминатите километри се умножат с броя на гумите в движение и полученото произведение се разделя с броя на числящите се на моторното превозно средство гуми.
 Чл. 6. Когато гумите са монтирани на специални автомобили, естеството на работата на които е свързано с изминаването на много малък пробег, нормата за смяна на гумите е 3 години от датата на монтажа на гумите за товарни автомобили с товароносимост до 1500 кг и за леки автомобили и 5 години от датата на монтажа на товарни автомобили с товароносимост над 1500 кг.
 Чл. 7. За нови видове и размери гуми, както и за гуми, които не са обхванати от наредбата, се ползуват нормите на следващия по-голям размер гуми от същия вид.
 Раздел III
КОРИГИРАНЕ НА НОРМИТЕ

 Чл. 8. (1) Екплоатационният нормен пробег на гумите се намалява, както следва:
 1. за гуми, монтирани на автомобили, теглещи ремаркета, триосни автомобили с две и повече двигателни оси, полуремаркета с две и повече оси и леки учебни автомобили - до 15%;
 2. за гуми, монтирани на автомобили със специално предназначение (подвижни ремонтни работилници, лаборатории и др.), на които оборудването представлява неразделна част от автомобила - до 20%;
 3. за гуми, монтирани на автомобили със специализирани каросерии, междуградски автобуси, специализирани ремаркета и полуремаркета - до 10%;
 4. за гуми, монтирани на автомобили, превозващи гореща асфалтова смес, шлака и агресивно действуващи на каучука вещества - до 20%;
 5. за гуми, монтирани на автомобили с над 20 т товароносимост - до 10%;
 6. за гуми с изтекъл гаранционен срок на съхранение - до 30%.
 (2) Експлоатационният нормен пробег на гумите се увеличава до 15%, когато са монтирани на товарни автомобили с учебно предназначение.
 (3) Процентът на намаляването или увеличаването на експлоатационните нормени пробези на гумите се определя за всеки конкретен случай със заповед на ръководителя на съответната стопанска организация или ведомство.
 (4) В случаите, когато се експлоатират външни пневматични гуми при специфични условия, които не са предвидени с тази наредба, ръководителите на стопанските организации или ведомствата могат да утвърждават допълнителен процент на намаляване или увеличаване на експлоатационните нормени пробези на гумите след съгласуване с Министерството на транспорта и Държавния комитет за стандартизация.
 ПРЕХОДНИ И ЗАКЛЮЧИТЕЛНИ РАЗПОРЕДБИ

 § 1. Тази наредба се издава на основание § 3 от преходните и заключителните разпоредби на Закона за движението по пътищата .
 § 2. За заварените в експлоатация гуми и за тези, които са изминали нормения си пробег, но продължават да се експлоатират, след влизане на тази наредба в сила нормените пробези се определят съгласно Наредбата за временни единни норми за трайност на нови и възстановени (регенерирани) външни автомобилни, тролейбусни и мотоциклетни гуми на Министерството на транспорта (ДВ, бр. 26 от 1972 г.).
 § 3. Лицата, допринесли за удължаване на експлоатационния нормен пробег на гумите, се премират съгласно условията и реда на Наредба № 7 на Комитета по труда и работната заплата и ЦС на БПС от 10.III.1977 г.
 § 4. Тази наредба отменя Наредбата за временни единни норми за трайност на нови и възстановени (регенерирани) външни автомобилни, тролейбусни и мотоциклетни гуми на Министерството на транспорта (ДВ, бр. 26 от 1972 г.).
                             Приложение № 1 към чл. 2, ал. 1 и чл. 3, ал. 3 чл. 2, ал. 1 и чл. 3, ал. 3 
Условия за категоризиране на пътищата

Група	

Пътни условия	

Среден тарифен коефициент на пътя	

Корекционен коефициент	

1	

2	

3	

4	

  I	

1. Пътища с усъвършенствувани покрития (асфатлтобетон, бетон, асфалт и паваж), минаващи през равнинни и хълмисти местности извън населени места 
2. Улици на селища с по-малко от 50 хил. жители	

 до 1,10	

 1,0	

 II	

1. Пътища с усъвършенствувани покрития в планинска местност 
2. Пътища с трошено-каменна настилка, минаващи през равнини и хълмисти местности 
3. Улици на големи градове с интензивно движение и населени места с над 50 хил. жители	

 над 1,10 до 1,40	

 0,88	

 III	

1. Черни пътища
 2. Пътища с трошено-каменна настилка в планински местности
 3. Временни непрофилирани пътища до разкривки, кариери, открити рудници, строителни обекти и блокове на АПК	

над 1,40	

0,70	

                                            Приложение № 2 към чл. 3, ал. 1 чл. 3, ал. 1 
Експлоатационни норми за пробег на нови пневматични гуми за
товарни автомобили с товароносимост над 1500 кг, автобуси,
тролейбуси, ремаркета и полуремаркета

№ по ред	

Вид и размер на гумите	

Нормен пробег в км за първа група пътни условия	

1	

2	

3	

От 10,00 - 20 до 12,00 - 20	

1.	

Радиални с металкорд в каркаса и брекера	

95000	

2.	

Радиални с текстилен корд в каркаса и металкорд в брекера	

80000	

3.	

Диагонални	

65000	

От 6,00 - 20 до 9,00 - 20	

1.	

Радиални с металкорд в каркаса и брекера	

80000	

2.	

Радиални с текстилен корд в каркаса и метален корд в брекера	

70000	

3.	

Диагонални	

60000	

От 7,50 - 18 до 12,00 - 18	

Диагонални	

60000	

18,00 - 25	

Радиални и диагонални	

50000	

                                            Приложение № 3 към чл. 3, ал. 2 чл. 3, ал. 2 
Експлоатационни норми за пробег на пневматични гуми за
товарни автомобили с товароподемност до 1500 кг, леки
автомобили и мотоциклети

№ по ред	

Вид и размер на гумата	

Нормен пробег в км за първа група пътни условия	

1	

2	

3	

1.	

Радиални - всички размери	

45000	

2.	

Диагонални - всички размери	

38000	

3.	

Гуми за мотоциклети - всички видове и размери	

20000